John C. Vaughn

John Crawford Vaughn ganet d'ar 24 a viz C'hwevrer 1824 hag aet da anaon d'an 10 a viz Gwengolo 1875 a oa un ofisour marc'hegiezh eus lu Stadoù Kengevreet Amerika a orin eus Reter an Tennessee.

Servijet en deus e-pad ar Brezel etre Mec'hiko hag ar Stadoù-Unanet, klasket en deus aour e-pad ar ruradeg d'an aour pe Gold Rush e Kalifornia.

Anavezet ez eo dreist-holl evit bezañ bet kemeret perzh e Brezel diabarzh Stadoù-Unanet Amerika en emgannoù Kentañ emgann Bull Run (emgann Manassas), emgann Vicksburg, Piedmont, ha Saltville.

 Brezel diabarzh Stadoù-Unanet Amerika 
Dilennet eo bet da goronal gant e soudarded eus ar 3rd Tennessee Infantry Regiment, trement eo eus Kabiten da goronal d'an 29 a viz Mae 1861.

E-penn an 3rd Tennessee Infantry Regiment e oa gant :
 Kabiten J J Reese, pignet da letanant-koronal d'an 29 a viz Mae 1861.
 Major G w Morgan lakaet da vajor d'an 29 a viz Mae 1861"The First Regiment of East Tennessee Volunteers left this place at 10 o'clock, A. M., on yesterday. The superior officers are Colonel John C. Vaughn, Lieutenant Colonel John J. Reese, and Major George W. Morgan" – The Richmond Daily Dispatch, Knoxville, Tennessee, 3 a viz Even 1861.

 D'an emgann 
19 a viz Even 1861 e voe kentañ emgann ar rejimant gant ar c'horonel John C. Vaughn e penn, un trec'h e vezo o welet distruj ur pont-tren war linenn-tren Baltimore hag Ohio e New Creek, Virginia. Tapet e voe ivez daou pezh kanol gant ar rejimant.

D'an 21 a viz Gouhere 1861 e adkaver ar rejimant e-pad emgann Manassas.

Gloazet e oa bet alies war an dachenn emgann.

Tost-tre e oa John C. Vaughn eus ar prezidant Jefferson Davis, bet e oa bet e-karg da ambrougañ ar prezidant e-pad miz diwezhañ ar brezel.

 Ambrougadeg Jefferson Davis 
Goude kodianidigezh ar jeneral Lee e Appomatox e Ebrel 1865, fiñval a raio ar rejimant dre urzh e Norzh Carolina, betek Charlotte. Eno e voe roet dezho ar c'hefridi da ambrougañ prezidant Stadoù kengevreet Amerika Jefferson Davis.

Kodianañ a raio e Washington, Georgia, d'an 9 a viz Mae 1865, unan eus ar jeneraled kengevret ziwezhañ da godianiañ e voe.

 Tro-dro John C. Vaughn 
 Bet e oa bet ar jeneral kengevret nemetañ o kaout e familh lakaet da ostaj gant lu an Norzh.

 Levrlennadur 
 Larry Gordon, The Last Confederate General: John C. Vaughn and His East Tennessee Cavalry, embanner Zenith Press (272 pajenn), 15 a viz Meurzh 2009  
 Notennoù ha daveennoù 

Rummad:Ganedigezhioù 1824
Rummad:Marvioù 1875
Rummad:Ofisourien lu Stadoù Kengevreet Amerika
Rummad:Jeneraled SUA
Rummad:Brezel diabarzh Stadoù-Unanet Amerika